b'\n_START_ARTICLE_\nBilbo Zaharra\n_START_PARAGRAPH_\nBilbo Zaharra (en castell\xc3\xa0 Bilbao La Vieja) \xc3\xa9s un barri del districte bilba\xc3\xad d\'Ibaiondo. T\xc3\xa9 una superf\xc3\xadcie de 0,21 kil\xc3\xb2metres quadrats i una poblaci\xc3\xb3 de 2.894 habitants (2008). Limita al nord amb els barris de San Frantzisko i Zazpikaleak, a l\'oest amb Miribilla, al sud amb San Adrian i Abusu/La Pe\xc3\xb1a i a l\'est amb Atxuri.\n_START_SECTION_\nHist\xc3\xb2ria\n_START_PARAGRAPH_\n\xc3\x89s el barri m\xc3\xa9s antic de Bilbao, fins i tot m\xc3\xa9s que el barri medieval de Zazpikaleak, fundat en 1300. El marge dret de la ria, que avui \xc3\xa9s el Nucli Antic, era eminentment comercial, i el marge esquerre, el que cosa avui coneixem com Bilbo Zaharra (Bilbao Vella), minera._NEWLINE_"Allende la Puente" (nom amb qu\xc3\xa8 es va con\xc3\xa8ixer Bilbo Zaharra fins al segle XVIII) vivia de l\'extracci\xc3\xb3 del ferro de les mines de la zona de Miribilla. L\'abund\xc3\xa0ncia d\'aquest mineral i la seva ubicaci\xc3\xb3 estrat\xc3\xa8gica al costat de la Ria del Nervi\xc3\xb3n, va afavorir enormement el comer\xc3\xa7 amb l\'exterior i en poc temps, Bilbao va experimentar un creixement sense precedents._NEWLINE_Ja en el segle XVIII, amb la Revoluci\xc3\xb3 Industrial, l\'arribada massiva de treballadors d\'altres prov\xc3\xadncies i fins i tot altres pa\xc3\xafsos, va tenir com a conseq\xc3\xbc\xc3\xa8ncia l\'expansi\xc3\xb3 de Bilbo Zaharra cap a San Frantzisko._NEWLINE_En aquest nou eixample es van instal\xc2\xb7lar fam\xc3\xadlies de treballadors, comerciants i una petita burgesia. San Frantzisko va passar de ser el terreny d\'un convent francisc\xc3\xa0 baixmedieval, (d\'aqu\xc3\xad el seu nom), a una de les zones m\xc3\xa9s permissives de Bilbao, centre de diversi\xc3\xb3 i famosa per la seva agitada vida nocturna._NEWLINE_La creaci\xc3\xb3 del barri de Zabala com a tal \xc3\xa9s posterior; la seva urbanitzaci\xc3\xb3 va comen\xc3\xa7ar a la fi del segle XIX. Com a zona perif\xc3\xa8rica, s\'hi van situar barracons, tallers i magatzems._NEWLINE_El barri est\xc3\xa0 vivint un profund proc\xc3\xa9s de "gentrificaci\xc3\xb3" a causa de la seva estrat\xc3\xa8gica ubicaci\xc3\xb3 en el centre de Bilbao i per la fi fa anys de l\'activitat que li va donar origen, la mineria. Diversos plans de generaci\xc3\xb3 tant urban\xc3\xadstica com a social s\'estan duent a terme a trav\xc3\xa9s de l\'Ajuntament de Bilbao i de Lan Ekintza.'